# Nùtria

Miranduléś

|  |
| --- |
|
C'l artìcul chè 'l è scrit in
Miranduléś  |

|  |
| --- |
|  Nùtria |
|  na nùtria |
| **Dominì:** Eukaryota |
| **Rèign:**  Animalia |
| **Phylum:**  Chordata |
| **Clâsa:**  Mammalia |
| **Superórdin:**  Euarchontoglires |
| **Órdin:**  Rodentia |
| **Sòtórdin:**  Hystricomorpha |
| **Famija:**  Echimyidae |
| **Gènàr:**  Myocastor *Kerr* 1792 |
| **Sòrta:**  Myocastor coypus *Molina* 1782 |

La **nùtria** (nóm sientìfic: *Myocastor coypus*; *nutria*, *castorino* o *castoro di palude* in itagliàṅ) 'l è na mamìfar ruśgadōr ch'al fà part dla famìja di *Echimyidae*.

Al ciàpa 'l nóm da 'l grèc antìg (μῦς + kástōr) ch'a vōl dir “castôr sórag”.

## Descrisiòṅ

Na nùtria a 'l parc Améndula a Mòdna
I sò dènt aràns
Soquànti nutri śōvni
Cla bèstia chè l'éra urigìnaria dal Sudamèrica (da 'l Braśìl meridiunàł a la Patagògna) ma adès i vìv'n anc in di Stat Unî, in Európa e in Àśia, pòst in du i l'aṅ impurtàda par la sò plisa, prima che soquànt eśemplàr i scapìsan via o i fùsan mulâ in gir. In Itàglia a gh 'n è dimóndi in pianùra Padàna e in Tuscàna ma anc lung la còsta dal mâr Adriàtic in fiṅ a 'l Abrùs e da c'l atra banda in dal Lasi.

A s trata 'd un ruśgadōr dimóndi grand, lung da i quarànta-tri a i ssanta-quàtar cm, cun na cóa ch'la và da i vint-sinc a i quarànta-tri cm e ch'l'è praticamènt sénsa pēi.

Al pē al riva anc a quìndas cm, cun quàtar dal sinc dida palmàdi par nudàr méj, méntar gl'uréci i èṅ pìculi, acsè cuma i sò òć, ad sóta di tri cm. Al sò pēś al vària da i sinc a i déś chilo ma dal vòlti al riva anc a i darsèt. In gèn'r i masć i èṅ più grôs dal fémni.

Al mantèl 'l è pîṅ 'd pēi lis e mòrbad ad culōr maròṅ, marunsèṅ o griś méntar la tèsta la gh'à na fórma triangulàra. Cuma i gat la gh'à di śbafi lung da 'l dū bandi dal naś.

Al nutri i vìvan darènt a di cōrs 'd àqua, in gènar dōlsa, e i vàn'n in gir specialmènt ad sira e 'd nòt. La fà dal buśi in dla tèra p'r andàr-ag dèntar, lung anc da piò ad quìndas métar, specialmènt in di àrśan di fiùm ch'i dvènt'n acsè più débui quànd a gh'è dal pîni.

La magna dal raìś e dal piantìni 'd àqua esénd ch'l'è bòna 'd armàgnar sóta anc par déś minùt.

Al fémni i gh'àṅ quàt'r o sinc para 'd téti par dar al lat a i sò pìcui, ch'i nàsan in mèdia sinc a la vòlta dū o tri vòlti 'l an.

'L 80% ad lōr al n riva minga a 'n an ad vita, ch'i àtar i pōlan scampàr invéci dū o tri an in natùra.

## Culegamènt estéran

* (IT) La sò paśna su 'l sit dla *Treccani*

## Àtar prugèt

Template:Interprogetto/CollegamentoTemplate:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro
* **Wikiquote** contiene citazioni di o su **Nùtria **Wikimedia Commons** contiene file multimediali su **Nùtria**